open-index/open-wikipedia-markdown huggingface dataset:
Νοέλ Μαμέρ

Ο **Νοέλ Μαμέρ** (Γαλλικά: NoËl Mamère) Γάλλος πολιτικός και πρώην δημοσιογράφος(1948-). Γεννήθηκε την 25η Δεκέμβρη 1948 στην πόλη Libourne της Γιρόνδης στη νοτιοδυτική Γαλλία. Εκλέγεται βουλευτής συνέχεια από το 1997 και δήμαρχος του δήμου Bègles από το 1989. 

Σπούδασε νομική και επικοινωνία. Εργάστηκε για πολλά χρόνια στην τηλεόραση. Αρχικά προσκείμενος στο ενιαίο σοσιαλιστικό κόμμα θα είναι ιδρυτικό μέλος της Γενιάς Οικολογίας το 1990 και αντιπρόεδρος και εθνικός εκπρόσωπος του κόμματος από το 1992 μέχρι την αποχώρησή του το 1994 και το σχηματισμό του κόμματος Οικολογική και Αλληλέγγυα Σύγκλιση (Convergences Ecologie Solidarité) της οποίας θα γίνει πρόεδρος.

Θα εκλεγεί ευρωβουλευτής με τη Λίστα Ριζοσπαστική Ενέργεια το 1994.

Το 1997 η Οικολογική και Αλληλέγγυα Σύγκλιση θα συνεργαστεί με τους πράσινους και θα εκλεγεί βουλευτής στην τρίτη περιφέρεια της Γιρόνδης. Το 1998 αυτός και το κόμμα του θα ενσωματωθούν στους Πράσινους.

Υποψήφιος των Πρασίνων στις προεδρικές εκλογές 2002 θα συγκεντρώσει με 5,3% των ψήφων το μεγαλύτερο ποσοστό που πέτυχε ποτέ Πράσινος υποψήφιος σε προεδρικές εκλογές.
## Παραπομπές

## Εξωτερικοί σύνδεσμοι
* Official website

Κατηγορία:Γάλλοι δημοσιογράφοι
Κατηγορία:Ευρωβουλευτές της Γαλλίας
Κατηγορία:Δήμαρχοι γαλλικών πόλεων
Κατηγορία:Γάλλοι οικολόγοι
Κατηγορία:Μέλη του Ευρώπη Οικολογία - Οι Πράσινοι
Ενιαίο Σοσιαλιστικό Κόμμα (Γαλλία)

Το ** Ενιαίο Σοσιαλιστικό Κόμμα** (Γαλλ.: *Parti Socialiste Unifié, PSU*) ήταν γαλλικό κόμμα της νέας Αριστεράς.

Ιδρύθηκε το 1960 από σοσιαλιστές αντίθετους στον πόλεμο της Αλγερίας και στη συνεργασία του SFIO με τον Ντε Γκολ και από κομμουνιστές που αποχώρησαν από το ΚΚ μετά την εισβολή της Σοβιετικής Ένωσης στην Ουγγαρία το 1956. Από τα μέσα της δεκαετίας του 60 θα επηρεαστεί όλο και περισσότερο από τις ιδέες της νέας αριστεράς, όπως η αυτοδιαχείριση, και θα στηρίξει το φοιτητικό κίνημα του Μάη του 68. Το 1973 μεγάλο τμήμα του κόμματος με επικεφαλής το ηγετικό στέλεχος Μισέλ Ροκάρ θα προσχωρήσει στο νέο Σοσιαλιστικό Κόμμα και από τότε η επιρροή του ενιαίου σοσιαλιστικού κόμματος θα περιοριστεί δραστικά.

Το 1981 η υποψήφια του κόμματος για την προεδρία θα συγκεντρώσει μόνο 1,11%. Στη συνέχεια το ενιαίο σοσιαλιστικό κόμμα θα συμμετάσχει στην κυβέρνηση σοσιαλιστών και κομμουνιστών μέχρι το 1984. 

Το 1989 θα διαλυθεί. Τμήματα του θα δημιουργήσουν την Κόκκινη και Πράσινη Εναλλακτική η οποία με τη σειρά της θα διασπαστεί το 1998 και τμήματα της θα προσχωρήσουν στους Πράσινους και άλλα τμήματα θα δημιουργήσουν τους Εναλλακτικούς.

## Πηγές
* Τα αρχεία του Ενιαίου Σοσιαλιστικού Κόμματος 

## Εξωτερικοί σύνδεσμοι
* 

Κατηγορία:Σοσιαλιστικά κόμματα στη Γαλλία
Κατηγορία:Καταργημένα κομμουνιστικά κόμματα στη Γαλλία
Γουλιέλμος Καβάλλο

Ο **Γουλιέλμος Καβάλλο** (*Guglielmo Cavallo*, 18 Αυγούστου 1938) είναι ένας από τους σημαντικότερους μελετητές της Παλαιογραφίας (κυρίως της ελληνικής). 

Γεννήθηκε στο Καροβίνιο, της περιφέρειας του Μπάρι το 1938. Αποφοίτησε από το τμήμα Γραμμάτων του Πανεπιστημίου του Μπάρι το 1961. Το διάστημα 1961-1968 εργάστηκε ως βοηθός Παλαιογραφία και Διπλωματικής στο ίδιο πανεπιστήμιο. Το 1969 μεταφέρθηκε στην ειδική σχολή αρχειοθέτησης και βιβλιοθηκονομίας ως βοηθός για την ελληνική παλαιογραφία. Το διάστημα 1970-1974 εργάστηκε ως καθηγητής της ιστορίας της χειρογράφου παραδόσεως, στο Πανεπιστήμιο "La Sapienza". Το 1975 του ανατέθηκε η έδρα της λατινικής παλαιογραφίας στην προαναφερθείσα ειδική σχολή. Από το 1978 διδάσκει ως τακτικός καθηγητής της ελληνικής παλαιογραφίας. Έκτοτε έχει αασχοληθεί συστηματικά, με τη μελέτη του Βυζαντινού πολιτισμού και της ελληνικής-βυζαντινής παρουσίας στην Ιταλία.

## Συγγραφικό Έργο
*G. Cavallo, *Ricerche sulla maiuscola biblica*, Firenze, Le Monnier, 1967
*G. Cavallo,«Scritture italo-greche librarie e documentarie. Note introduttive ad uno studio correlato», Bisanzio e l’Italia. Racconte di studi in memoria di Agostino Pertusi, Milano 1982, 29-38.
*G. Cavallo (a cura di), *I bizantini in Italia*, Milano, 1982
*G. Cavallo, *Libri, scritture, scribi a Ercolano*, Napoli, Macchiaroli, 1983
*G. Cavallo (a cura di), *Uomo bizantino*, The University of Chicago Press, 1997
*G. Cavallo, *Dalla parte del libro. Storie di trasmissione dei classici*, Urbino, Quattroventi, 2002
*G. Cavallo (a cura di), *La cultura bizantina*, Roma : Salerno Editrice, 2004
*G. Cavallo, *Il calamo e il papiro. La scrittura greca dall'età ellenistica ai primi secoli di Bisanzio*, Firenze, Gonnelli, 2005

Κατηγορία:Ιταλοί φιλόλογοι
Κατηγορία:Ιταλοί ιστορικοί
Αλαίν Λιπιέτς

Ο **Αλαίν Λιπιέτς** (*Alain Lipietz*, 1947-) είναι Γάλλος πολιτικός, οικονομολόγος και θεωρητικός της πολιτικής οικολογίας.

## Από το Κόκκινο στο Πράσινο
Συμμετείχε στις κινητοποιήσεις του Μάη του 68 και υπήρξε μέλος του ενιαίου σοσιαλιστικού κόμματος όπου θα ηγηθεί μιας φιλομαικής ομάδας, την Εργατική και Αγροτική Αριστερά, και θα διαγραφεί το 1971. Η ομάδα θα συνεχίσει να δρα για μερικά χρόνια ακόμα μέχρι να ενταχθεί στην Κομμουνιστική Οργάνωση Εργατών. Κατά τη σύντομη περίοδο δράσης της θα υποστηρίξει ενεργά τους αγώνες των Αγροτών στο Λαρζάκ της νότια Γαλλίας.

Θα εκτεθεί στις βουλευτικές εκλογές του 1986 στην περιφέρεια Σηκουάνα- Σαιν Ντενύ για πρώτη φορά με τους Πράσινους των οποίων θα γίνει μέλος δύο χρόνια αργότερα. Θα εκλεγεί περιφερειακός σύμβουλος το 1992 και δημοτικός σύμβουλος το 1994. Από το 1999 εκλέγεται ευρωβουλευτής.

Το 2001 εκλέχτηκε υποψήφιος των Πρασίνων για τις προεδρικές εκλογές του 2002 αλλά λίγο αργότερα αντικαταστάθηκε από τον Νοέλ Μαμέρ γιατί κατηγορήθηκε από τον τύπο για συμπάθεια προς τους κορσικανούς εθνικιστές.

## Ο Ερευνητής και Διανοούμενος

Πτυχιούχος της Πολυτεχνικής Σχολής (École Polytechnique) και της Εθνικής Σχολής Δρόμων και Γέφυρων (École nationale des Ponts et Chaussées). Ερευνητής του Εθνικού Κέντρου Επιστημονικής Έρευνας και καθηγητής Οικονομίας σε διάφορα ανώτατα εκπαιδευτικά ιδρύματα του Παρισιού.

Είναι από τους υποστηριχτές του λεγόμενου τρίτου τομέα της οικονομίας.

## Έργα του
* Le tribut foncier urbain, Maspéro, Paris, 1974.
* Le Capital et son espace, Maspéro, Paris (1977) ISBN 2-7071-0962-2.
* Crise et inflation : pourquoi ?, Maspéro, Paris, 1979.
* La Crise (en coll.), Syros, Paris, 1983.
* Le monde enchanté : de la valeur à l'envol inflationniste (1983) ISBN 2-7071-1394-8
* L'audace ou l'enlisement. Sur les politiques économiques de la gauche (1984) ISBN 2-7071-1459-6
* Mirages et miracles. Problèmes de l'industrialisation dans le Tiers-Monde (1985) ISBN 2-7071-1545-2
* Choisir l'audace : une alternative pour le vingt et unième siècle (1989) ISBN 2-7071-1845-1
* Berlin, Bagdad, Rio : le XXIè siècle est commencé (1992) ISBN 2-87653-140-2
* Les régions qui gagnent (1992) ISBN 2-13-044315-X
* Phèdre : identification d'un crime (1992) ISBN 2-86424-125-0
* Vert-espérance. Le futur de l'écologie politique (1993) ISBN 2-7071-2207-6
* La société en sablier. Le partage du travail contre la déchirure sociale (1998) ISBN 2-7071-2847-3
* Qu'est-ce que l'écologie politique ? La grande transformation du XXIe siècle (1999) ISBN 2-7071-4094-5
* La richesse des régions (2000) ISBN 2-13-050461-2
* Pour le tiers secteur. l'économie sociale et solidaire pourquoi comment (2001) ISBN 2-7071-3452-X
* Refonder l'espérance : Leçons de la majorité plurielle (2003) ISBN 2-7071-3980-7
* Qu'est-ce que l'écologie politique ? La grande transformation du XXIe siècle (2005) ISBN 2-7071-3040-0
* La société en sablier : Le partage du travail contre la déchirure sociale (2005) ISBN 2-7071-2620-9

## Παραπομπές



Κατηγορία:Γάλλοι οικονομολόγοι
Κατηγορία:Γάλλοι πολιτικοί
Κατηγορία:Γάλλοι οικολόγοι
Μονή Κλειστών

Η παλαίφατος και σεβασμία **Ιερά Μονή Κοιμήσεως της Θεοτόκου Κλειστών [[Φυλή Αττικής|Φυλής]]** είναι παλαιό μοναστήρι που βρίσκεται στις νοτιοδυτικές υπώρειες της Πάρνηθας, στην Αττική και σε υψόμετρο περίπου 600 μ., κοντά στο αρχαίο φρούριο της Φυλής και είναι περίπου 3 χλμ. από τη Χασιά. Η θέση της μονής έχει υπέροχη θέα προς νότο και αγναντεύει το Θριάσιο πεδίο, το λεκανοπέδιο της Αττικής καθώς και τα νησιά του Σαρωνικού.

Η μονή είναι αφιερωμένη στην Κοίμηση της Θεοτόκου. Ονομάζεται Μονή Κλειστών λόγω της τοποθεσίας της που είναι αποκλεισμένη από βουνά.

Ιδρύθηκε περίπου στις αρχές του 11ου αιώνα.

Η Μονή Κλειστών υπήρξε άλλοτε ανδρώα και άλλοτε γυναικεία μονή. Το 1930 ήταν ανδρώα μονή, ενώ το 1933 ανασυστήθηκε από τον αρχιεπίσκοπο Αθηνών Χρυσόστομο Παπαδόπουλο σε γυναικεία (Π.Δ. 25/7/1933, Φ.Ε.Κ. 275/1933). Το 1951 ήταν εγκατεστημένες 7 μοναχές. Στην απογραφή του 2001 αριθμούσε 8 μοναχές. Από το έτος 2010 υπάγεται στην Ιερά Μητρόπολη Ιλίου, Αχαρνών και Πετρουπόλεως, προηγουμένως υπαγόνταν στην τέως Μητρόπολη Αττικής.

## Παραπομπές


## Εξωτερικοί σύνδεσμοι
Μονή Κλειστών

monastiria.gr

Κλειστων
Κατηγορία:Δήμος Φυλής
Οικολογικό κίνημα

Το **οικολογικό κίνημα** είναι ένα πολιτικό και κοινωνικό κίνημα που αντιμάχεται την ανατροπή της οικολογικής ισορροπίας, την περιβαλλοντική ρύπανση, την κλιματική αλλαγή και άλλες διαταραχές του φυσικού περιβάλλοντος οι οποίες οφείλονται στην ανθρώπινη δραστηριότητα. Στην πραγματικότητα πρόκειται για μία ποικιλία διαφορετικών τάσεων, οι οποίες αναδύθηκαν στο πλαίσιο των νέων κοινωνικών κινημάτων της δεκαετίας του 1960. Ορισμένες από αυτές υποστηρίζουν την προστασία του περιβάλλοντος για να επιτύχουν την ανθρώπινη ευημερία και τη βελτίωση του βιοτικού επιπέδου, ενώ άλλες (όπως η βαθιά οικολογία) επειδή προσδίδουν αυταξία στη φύση. Κάποιες φορές, αλλά όχι πάντα, οι διάφορες τάσεις του οικολογικού κινήματος τοποθετούνται στο ευρύτερο πολιτικό πλαίσιο της Αριστεράς. Ο πριμιτιβισμός και ο οικοαναρχισμός συσχετίζονται περισσότερο με τον μετααριστερό χώρο.

Συχνά οι γενικώς σχετιζόμενοι (ακτιβιστές, ιδεαλιστές κ.λπ.) με το οικολογικό κίνημα και τα περιβαλλοντικά θέματα αποκαλούνται **"οικολόγοι"**. Ο όρος όμως αυτός αφορά και τους επιστημονικά ασχολούμενους με την οικολογία και τους εφαρμοσμένους κλάδους της. 
Επίσης, υπάρχουν οι Περιβαλλοντικές Οργανώσεις, που εστιάζουν σε συγκεκριμένα περιβαλλοντικά ζητήματα, χωρίς γενικότερες θεωρητικές προσεγγίσεις.

## Οργανώσεις του οικολογικού κινήματος
*Δίκτυο Ριζοσπαστικής Οικολογίας- Άμεση Δημοκρατία
*Ηλιόσποροι 
*ΚόκΚΟΙ - Κόκκινη Κινηματική Οικολογία 
*Οικολογική Κίνηση Θεσσαλονίκης
*Οικολογική Κίνηση Πάτρας (ΟΙ.ΚΙ.ΠΑ.) 
*Οικολογικό Δίκτυο
*ΟικοΚρήτη
*Οικολόγοι Πράσινοι 
*Οικολόγοι - Ανοιχτή κοινωνική λίστα
*Πράσινο Βέλος
*Πράσινο Δίκτυο Πελοποννήσου
*Πράσινο Κίνημα
*Εναλλακτική Κίνηση Οικολόγων Αθήνας
*Οικολογική Πρωτοβουλία (Αθήνας) (1979-1980)
*ΠΡΑΣΙΝΟΙ - ΑΛΛΗΛΕΓΓΥΗ (2014 -2020) 
*ΠΡΑΣΙΝΟΙ (2020)

## Περιβαλλοντικές Οργανώσεις
*Greenpeace
*Παγκόσμιο Ταμείο για τη Φύση
*Ελληνική Ορνιθολογική Εταιρεία
*Αρκτούρος
*Δίκτυο ΜΕΣΟΓΕΙΟΣ SOS

## Τάσεις του οικολογικού κινήματος
*Πολιτική οικολογία (εκπροσωπείται από τα πράσινα πολιτικά κόμματα)
*Βαθιά οικολογία
*Οικοφεμινισμός
*Κοινωνική οικολογία
*Οικοαναρχισμός
*Πρωτογονισμός
*Οικοσοσιαλισμός

## Προσωπικότητες του οικολογικού κινήματος
*Αντρέ Γκορζ
*Ντομινίκ Βουανέ
*Πέτρα Κέλλυ
*Μάρεϋ Μπούκτσιν
*Ρενέ Ντυμόν
*Σεσίλ Ντυφλώ
*Τζων Σερζάν
*Sven Giegold
*Claudia Roth
*Γιάννης Τσιρώνης
*Μιχάλης Τρεμόπουλος
*Giorgio Dimitriu
*Κάτια Λεμπέση
*Σπήλιος Παπασπηλιόπουλος
*Σπύρος Σγούρος 
*Μαρία Πίνιου - Καλλή
*Φίλιππος Φούντης
*Νίκος Χρυσόγελος
*Νίκος Χαραλαμπίδης
*Δημήτρης Καράβελλας
*Θεοδότα Νάντσου
*Μαρία Βασιλάκου
*Παρασκευή Τσέτση
*Αναστασία Ανδρεαδάκη

## Δείτε επίσης
* Αγροοικολογία
* Βιωσιμότητα
* Αειφόρος ανάπτυξη
* Οικοκοινότητες
* Αεικαλλιέργεια
* Βιολογική καλλιέργεια
* Απο-ανάπτυξη
* Κομμουναλισμός
* Βιοκεντρισμός
* Θεωρία της Γαίας
* Οικολογικά οικονομικά
* Περιβαλλοντολογία
* Μηχανικός περιβάλλοντος
* Ήπιες μορφές ενέργειας
* Βιοκλιματικός σχεδιασμός

## Παραπομπές



Κατηγορία:Σχολές και κινήματα της Ηθικής
Κατηγορία:Αντιπαγκοσμιοποιητικό κίνημα
Πρόσωπο της χρονιάς (περιοδικό Time)

Το ***πρόσωπο της χρονιάς*** είναι το ετήσιο τεύχος του αμερικανικού ειδησεογραφικού περιοδικού *[[Time]]* που περιλαμβάνει το προφίλ ενός άνδρα, μιας γυναίκας ή ζευγαριού, ομάδας, ιδέας, τόπου ή μηχανής, το οποίο *«για καλό ή για κακό, ...επηρέασε στο μεγαλύτερο βαθμό τις εξελίξεις την απερχόμενη χρονιά».*

## Ιστορία
Η παράδοση του να επιλέγεται o **άντρας της χρονιάς** (*Man of the Year*) ξεκίνησε το 1927, όταν οι εκδότες του *Time* σκέφτονταν τι θα έγραφαν σε μία εβδομάδα που είχε ελάχιστα αξιοσημείωτα γεγονότα. Πρωταρχικά, ήθελαν να αποζημιώσουν τους αναγνώστες γιατί δεν είχαν συμπεριλάβει τον Λίντμπεργκ σε άρθρο με αφορμή την πτήση που είχε κάνει. Στο τέλος της χρονιάς ανακήρυξαν τον Τσαρλς Λίντμπεργκ άντρα της χρονιάς. Η ονομασία άλλαξε το 1999 και έγινε πρόσωπο της χρονιάς (*Person of the Year*) σε μία προσπάθεια να αποφύγουν τον σεξισμό.

Χαρακτηριστικό είναι το γεγονός ότι από το 1927 κάθε Πρόεδρος των Η.Π.Α. έχει ανακηρυχθεί πρόσωπο της χρονιάς τουλάχιστον μία φορά, με εξαίρεση τους Κάλβιν Κούλιτζ, Χέρμπερτ Χούβερ και Τζέραλντ Φορντ.

Στις 31 Δεκεμβρίου του 1999 το *Time* ανακήρυξε τον Άλμπερτ Αϊνστάιν ως το **πρόσωπο του αιώνα**, με δεύτερο και τρίτο τους Φράνκλιν Ρούζβελτ και Μαχάτμα Γκάντι αντίστοιχα. .

Ο τίτλος πολλές φορές θεωρείται ως βραβείο, ωστόσο συχνά σχόλια στο ίδιο το περιοδικό υποστηρίζουν το αντίθετο. Πολλοί κάνουν λόγο για βραβείο, επειδή ο τίτλος έχει απονεμηθεί σε εξαίρετα πρόσωπα, ενώ έχουν αγνοηθεί πρόσωπα όπως ο Οσάμα μπιν Λάντεν. Ωστόσο, πρόσωπα όπως ο Αδόλφος Χίτλερ και ο Ιωσήφ Στάλιν, έχουν επίσης γίνει κάτοχοι του τίτλου.

Το 1979 η ανακήρυξη του Αγιατολάχ Χομεϊνί από το *Time* στον τίτλο αυτό, πυροδότησε αντιδράσεις. Από τότε το περιοδικό δεν ανακήρυξε αντιαμερικανικά πρόσωπα στον τίτλο. 

## Τα πρόσωπα της χρονιάς

## Παραπομπές


## Εξωτερικοί σύνδεσμοι
* συλλεκτικά εξώφυλλα του ''Time''
* Πρόσωπα της χρονιάς

 
*
Όρυξ

Ο **Όρυξ** ή **Αλούς** ήταν αρχαία πολίχνη της Αρκαδίας, βρισκόμενη στην Κλειτορία.

Ο Όρυξ αναφέρεται από τον Παυσανία, ο οποίος πέρασε από την περιοχή.

Παλαιότερα θεωρείτο ότι ήταν πιθανά κοντά στο (αναφερόμενο σε δεδομένα του 1930) "Παλαιόκαστρο" της Ποδογοράς στην δεξιά όχθη του ποταμού Λάδωνα.

Σήμερα η θέση της αρχαίας πολίχνης πιστεύεται ότι βρίσκεται κοντά στη Δάφνη Καλαβρύτων και στα σύνορα των σημερινών νομών Αχαΐας και Αρκαδίας, όπου έχουν βρεθεί ερείπια δύο πόλεων. 

## Παραπομπές


Κατηγορία:Αρκαδική Αζανία
Κατηγορία:Πόλεις της αρχαίας Αρκαδίας
Κατηγορία:Κλείτωρ
Κατηγορία:Δήμος Κλείτορος
Κλεόβουλη

Η **Κλεόβουλη** ήταν η μητέρα του μεγάλου ρήτορα, πολιτικού και στρατηγού, της αρχαίας Αθήνας, του Δημοσθένη. 

Ο Αισχίνης υποστήριζε ότι η Κλεόβουλη είχε καταγωγή από την Σκυθία. Ήταν κόρη του Γήλωνα του Αθηναίου και μιας πάμπλουτης γυναίκας, την οποία παντρεύτηκε στους Κήπους του Βοσπόρου. Σύμφωνα με τον Έντουαρντ Κοέν, η μητέρα της Κλεόβουλης ήταν στην πραγματικότητα από την Σκυθία, αν και άλλοι πιστεύουν στην γενεαλογική καθαρότητα του Δημοσθένη.
Όταν η Κλεόβουλη παντρεύτηκε τον Δημοσθένη τον Παιανιέα, του έδωσε προίκα 50 μνες και απ΄ αυτόν έγινε μητέρα δύο τέκνων του Δημοσθένη, μετέπειτα μεγάλου ρήτορα και πολιτικού, και μιας κόρης κατά δύο χρόνια μικρότερή του. 

Όταν πέθανε ο σύζυγός της και ο μικρός Δημοσθένης ήταν μόλις 7 ετών, κατόρθωσε, παρά το γεγονός ότι οι επίτροποι που ανέλαβαν, κατασπατάλησαν την περιουσία της, ν΄ αναθρέψει πολύ καλά τα παιδιά της φροντίζοντας ιδιαίτερα τον φιλάσθενο γιο της.

## Παραπομπές

Κατηγορία:Αρχαίοι Αθηναίοι
Λαρζάκ

Το **Λαρζάκ** (γαλλικά: *Larzac*) είναι καρστικό ασβεστολιθικό οροπέδιο στη νότια Γαλλία που βρίσκεται μεταξύ των πόλεων Millau (Aveyron) και Λοντέβ (Lodève στην περιοχή Hérault). Πρόκειται για μια αγροτική περιοχή όπου εκτρέφονται κυρίως πρόβατα για το γάλα τους, με το οποίο φτιάχνουν το τυρί Ροκφόρ. 

Η περιοχή είναι γνωστή γιατί υπήρξε θέατρο ενός μακροχρόνιου μη-βίαιου αγώνα ενάντια στα σχέδια της κυβέρνησης για επέκταση μιας στρατιωτικής βάσης.

Τον Οκτώβριο του 1971 ο υπουργός Άμυνας της Γαλλίας Μισέλ Ντεμπρέ αποφάσισε, χωρίς να συμβουλευτεί τον τοπικό πληθυσμό να μετατρέψει ένα στρατόπεδο 30 στρεμμάτων σε μια πολύ μεγαλύτερη στρατιωτική βάση (170 τ.χλμ.). Οι κάτοικοι αντέδρασαν με διαδηλώσεις, καταλήψεις ακαλλιέργητων εκτάσεων, δρόμων και σε άλλες μορφές μη βίαιου αγώνα. Στον αγώνα τους προστέθηκαν και ακτιβιστές κοινωνικών κινημάτων (ειρηνιστές, του οικολόγοι, αριστεριστές). Κεντρικό ρόλο θα παίξει μια μη-βίαιη οικοκοινότητα, η "Communautés de l'Arche", και ο ιδρυτής της Lanza del Vasto. Τελικά το σχέδιο θα εγκαταλειφθεί το 1981 από τον νεοεκλεγέντα πρόεδρο της γαλλικής δημοκρατίας Φρανσουά Μιτεράν.

Κατά τη διάρκεια του πολυετούς αγώνα θα αναπτυχθούν σταθερές σχέσεις μεταξύ των κατοίκων και νεαρών ακτιβιστών πολλοί εκ των οποίων, με πιο γνωστό τον αγρότη συνδικαλιστή και δραστήριο ακτιβιστή Ζοζέ Μποβέ, θα εγκατασταθούν μόνιμα στην περιοχή.

Το 2003 στο Λαρζάκ έγινε μια μεγάλη κινητοποίηση του κινήματος της εναλλακτικής παγκοσμιοποίησης που ξεπέρασε τα 200.000 άτομα.

## Παραπομπές


## Φωτοθήκη

Image:Crs larzac.jpg|CRS και διαδηλωτές σε καθιστική διαμαρτυρία, Λαρζάκ, Γαλλία.
Image:Crs larzac2.jpg|CRS και η γαλλική αστυνομία εν δράσει
Image:Jeune larzac.jpg|Ο Lanza del Vasto και η σύζυγός του Chanterelle το 1975, στο Λαρζάκ.


## Εξωτερικοί σύνδεσμοι
* 

Κατηγορία:Περιβαλλοντικά κινήματα
Κατηγορία:Οροπέδια της Γαλλίας
Πράσινη Ένωση (Φινλανδία)

μικρογραφία|180px|Παλαιότερο λογότυπο του κόμματος
Η **Πράσινη Ένωση** (φινλανδικά: *Vihreä liitto*) είναι οικολογικό κόμμα της Φινλανδίας μέλος του ευρωπαικού. Ιδρύθηκε το 1987 από οικολόγους, φεμινιστές και άλλες ομάδες και ήταν το πρώτο ευρωπαικό πράσινο κόμμα που συμμετείχε σε εθνική κυβέρνηση το 1995. Οι πρώτοι οικολόγοι βουλευτές εκλέχτηκαν το 1983 ώς ανεξάρτητοι. Στις βουλευτικές εκλογές του 2007 έλαβαν 8,5% και 15 έδρες και εισήλθαν στην κυβέρνηση με δύο υπουργούς, Εργασίας και Δικαιοσύνης.

Η Μαρία Οισάλο εξελέγη πρόεδρος του κόμματος τον Ιούνιο του 2019. Οι Πράσινοι έχουν 20 βουλευτές, 17 γυναίκες και 3 άνδρες. Υπάρχουν τρία μέλη του Ευρωπαϊκού Κοινοβουλίου για την περίοδο 2019-2024. Το καλοκαίρι του 2017, οι Πράσινοι είχαν 8.768 μέλη.

## Βουλευτικές Εκλογές

## Παραπομπές


## Εξωτερικοί σύνδεσμοι
* 

Κατηγορία:Οικολογικά κόμματα
Κατηγορία:Φινλανδικά πολιτικά κόμματα
Νικήτας Ωορυφάς

Ο **Νικήτας ο Ωρύφας** ή **Ωορυφάς** (πέθανε το 873) ήταν διακεκριμένος Βυζαντινός αξιωματούχος, Πατρίκιος και ναύαρχος υπό των Βυζαντινών αυτοκρατόρων Μιχαήλ Γ΄ (842-867) και Βασιλείου Α΄ του Μακεδόνα (867-886), πέτυχε σημαντικές νίκες απέναντι στους Σαρακηνούς που κυβερνούσαν το Εμιράτο της Κρήτης. Δεν υπάρχουν πληροφορίες σχετικά με τα πρώτα χρόνια της ζωής του. Πολλοί αξιωματούχοι με το επώνυμο Ωορυφάς καταγράφονται το πρώτο μισό του 9ου αιώνα σε υψηλές θέσεις στο ναυτικό αλλά δεν υπάρχουν ενδείξεις για οικογενειακή σύνδεση. Ο Νικήτας Ωορυφάς εμφανίζεται για πρώτη φορά στις πηγές ως Πολίαρχος στην Πολιορκία της Κωνσταντινούπολης (860) από τους Ρως στην είσοδο του Βοσπόρου. Χάρη στις επιτυχίες του τιμήθηκε στα χρόνια του αυτοκράτορα Μιχαήλ Γ΄ με τον τίτλο του Επάρχου Κωνσταντινουπόλεως. Με την ιδιότητα του Έπαρχου ο Ωορυφάς αναφέρθηκε στο Μιχαήλ Γ΄ που είχε εκστρατεύσει απέναντι στους Άραβες στην Μικρά Ασία. Στην συνέχεια διορίστηκε σε μια ψηλή θέση στο Βυζαντινό ναυτικό και αργότερα (867) έγινε Δρουγγάριος του πλωίμου. Σε συνεργασία με τον Λουδοβίκο Ε΄ της Γαλλίας ανέλαβε να εκκαθαρίσει την Αδριατική Θάλασσα από τη δράση των Αράβων πειρατών και να αποκαταστήσει τη Βυζαντινή παρουσία στην Ιταλία.

Την εποχή που πολιορκήθηκε το Ντούμπροβνικ από τους Άραβες κατέπλευσε με 100 πλοία, επανέφερε μετά από 15 μήνες την αυτοκρατορική κυριαρχία στις ακτές της Δαλματίας. Είναι βέβαιο ότι ο Ωορυφάς είχε ναυτική εμπειρία και ήταν ένας από τους ηγέτες στην επίθεση στην Δαμιέτη (853). Παρά το γεγονός ότι υπηρέτησε τον Μιχαήλ Γ΄ και διαμαρτυρήθηκε για τον σφετερισμό του θρόνου από τον Βασίλειο τον Μακεδόνα παρέμεινε στην θέση του ναυάρχου και θεωρείται ο πιο επιτυχημένος στην εποχή του. Ο Ωωρύφας οδήγησε τον Βυζαντινό στόλο για να υποστηρίξει τον βασιλιά Λουδοβίκο Β΄ της Ιταλίας που πολιορκούσε το Μπάρι. Όταν έφτασε είδε ότι ο Λουδοβίκος ανακυρήχτηκε παράνομα Αυτοκράτορας της Αγίας Ρωμαϊκής Αυτοκρατορίας, αυτό τον δυσαρέστησε, προκάλεσε διπλωματικό επεισόδιο και ο Βυζαντινός στόλος αποχώρησε από την πολιορκία. Ο Νικήτας Ωορυφάς νίκησε τους Σαρακηνούς της Κρήτης στον Κόλπο του Ξηρού. Αμέσως μετά εκστράτευσε στις δυτικές ακτές της Ελλάδας, έβαλε τους άνδρες του να σύρουν τα πλοία στον Ισμό της Κορίνθου, αυτό προκάλεσε μεγάλη έκπληξη στους Σαρακηνούς που βρίσκονταν στον Κορινθιακό και ηττήθηκαν ξανά. Ο Ωορυφάς είχε πολλές επιτυχίες ακόμα μέχρι την εποχή που αντικαταστάθηκε από τον Νάσαρ, ανάμεσα τους η ανακατάληψη του Μπάρι και για σύντομο χρονικό διάστημα της Κύπρου.

## Παραπομπές


## Αναφορές
*
*
*
*
*

Κατηγορία:Βυζαντινοί ναύαρχοι
Κατηγορία:Βυζαντινοί Πατρίκιοι
Κατηγορία:Αραβοβυζαντινοί Πόλεμοι
Κατηγορία:Βυζαντινοί του 9ου αιώνα
Κατηγορία:Έπαρχοι της Κωνσταντινούπολης
Ομοσπονδία Πράσινων Κομμάτων Αμερικής

Η **Ομοσπονδία Πράσινων Κομμάτων Αμερικής** είναι η οργάνωση των πράσινων κομμάτων της Βόρειας και Νότιας Αμερικής. Έχει την έδρα της στην πόλη του Μεξικού. Στη Βόρεια Αμερική οι πράσινοι οργανώνονται ανά πολιτεία και στη νότια ανά κράτος. 

## Μέλη
*Βραζιλία: Partido Verde do Brasil 
*Καναδάς: Πράσινο Κόμμα του Καναδά
*Χιλή: Partido Ecologista (defunct as of March 9, 2005)
*Κολομβία: Partido Verde Oxigeno 
*Δομινικανή Δημοκρατία: Partido Verde Dominicano 
*Μεξικό: Partido Verde Ecologista de México 
*Νικαράγουα: Partido Verde Ecologista de Nicaragua 
*Περού: Partido Ecologista Alternativa Verde del Peru 
*Ηνωμένες Πολιτείες: Green Party of the United States

Κατηγορία:Οικολογικά κόμματα
Κόμμα Πράσινο Οξυγόνο

Το **Κόμμα Πράσινο Οξυγόνο** (ισπανικά:*Partido Verde Oxigeno*) είναι ένα πολιτικό κόμμα της Κολομβίας. Ιδρύθηκε το 1998. Η Ίνγκριδ Μπετανκούρτ είναι ένα από τα κυριότερα μέλη του και πράσινη υποψήφια στις προεδρικές εκλογές του 2002 όταν απήχθη από ομάδα ανταρτών.

## Παραπομπές


Κατηγορία:Οικολογικά κόμματα
Κατηγορία:Πολιτικά κόμματα της Κολομβίας
Αριάδνη (πρόγραμμα ΕΕ)

Το πρόγραμμα **Αριάδνη** (1997-1998) της Ευρωπαϊκής Ένωσης, που εγκρίθηκε από το Ευρωπαϊκό Κοινοβούλιο και το Συμβούλιο στις 29 Μαΐου 1996  είχε σκοπό να βοηθήσει τη διάδοση των ευρωπαϊκών λογοτεχνικών έργων. Παρατάθηκε για μία χρονιά ακόμα (1999).

Με το πρόγραμμα αυτό δίδονταν επιχορηγήσεις στον ευρύτερο χώρο του βιβλίου και υποστήριξη στη μετάφραση. Πιο συγκεκριμένα:
*στους εκδότες και στους θεατρικούς παραγωγούς για τη μετάφραση σύγχρονων κλασικών ή θεατρικών έργων (ενέργεια 1)
*στους οργανισμούς και στους τοπικούς συλλόγους για την πραγματοποίηση έργων ευρωπαϊκής συνεργασίας και ευρωπαϊκού ενδιαφέροντος που προωθούν την πρόσβαση στο ευρωπαϊκό βιβλίο και την ανάγνωση. (ενέργεια 2)
*στους οργανισμούς για τη χρηματοδότηση παιδαγωγικών έργων με στόχο την εξειδίκευση στη μετάφραση λογοτεχνικών έργων ή άλλων επαγγελματιών στον χώρο του βιβλίου (ενέργεια 3)
*στους διοργανωτές εκδηλώσεων, μελετών ή έρευνας στα πλαίσια του βιβλίου σε ευρωπαϊκό επίπεδο, που δίδονταν σε ειδικές περιπτώσεις (ενέργεια 4)

Ο προϋπολογισμός της περιόδου 1997-1998 είχε φτάσει τα 7 εκατομμύρια εκιού και για το 1999, το ποσό των 3.267.285.09 ευρώ. Το πρόγραμμα προκάλεσε το ενδιαφέρον πολλών πολιτιστικών φορέων και δέχτηκε συνολικά 1.558 προτάσεις. Στη διάρκεια των τριών αυτών χρόνων υποστήριξε 638 μεταφράσεις βιβλίων και 89 πολιτιστικές συνεργασίες ενώ επιχορήγησε 230 διαφορετικούς πολιτιστικούς φορείς και 49 παιδαγωγικά έργα για τα οποία συνεργάστηκαν συνολικά 20 πολιτιστικοί φορείς.

## Παραπομπές

## Πηγές

*« Action de la Communauté Européenne en faveur de la culture 1996-1998 »
Publication de la Commission, DG Information, Communication, Culture et Audiovisuel 
*STICHT Pamela, « Culture Européenne ou Europe des cultures? »
Paris : L’ Harmattan, 2000, ISBN 2- 7384- 9196-0
*Relais Culture Europe, « Les financements culturels européens »
(Responsable de la rédaction et de la publication : POULAKOS Alexandra)
Paris : La Documentation française, 2001, ISBN 2- 11- 004743-7
*Relais Culture Europe, « Les financements culturels européens »
Paris :Ministère de la culture et de la communication, Département des affaires internationales,1997, ISBN 2- 11- 089747-3

Κατηγορία:Προγράμματα Ευρωπαϊκής Ένωσης
Κατηγορία:Πολιτιστικές πολιτικές της Ευρωπαϊκής Ένωσης
Μέγιστο κάτω φράγμα

Στα Μαθηματικά το **μέγιστο κάτω φράγμα "infimum"** ή **μέγιστο κατώτερο πέρας** ενός υποσυνόλου κάποιου συνόλου είναι το μεγαλύτερο στοιχείο, που δεν περιέχεται απαραίτητα στο υποσύνολο, το οποίο είναι μικρότερο ή ίσο με όλα τα στοιχεία του υποσυνόλου. Infimum για πραγματικούς αριθμούς είναι μια συνηθισμένη υποπερίπτωση η οποία είναι πολύ σημαντική για τα μαθηματικά και ειδικότερα για την ανάλυση. 

To Infimum είναι δυϊκό με το σουπρέμουμ.

## Infimum για πραγματικούς Αριθμούς

Στην ανάλυση το **infimum** ή **μέγιστο κατώτερο πέρας** ενός υποσυνόλου *S* από πραγματικούς αριθμούς συμβολίζεται με το inf(*S*) και είναι ορισμένο να είναι  ο μεγαλύτερος πραγματικός αριθμός ο οποίος είναι μικρότερος ή ίσος με κάθε αριθμό που περιέχεται στο *S*. Αν δεν υπάρχει κανένας τέτοιος αριθμός στο *S* (επειδή το *S* δεν είναι φραγμένο από κάτω), τότε ορίζουμε να είναι inf(*S*) = &minus;∞. Αν *S* είναι κενό, ορίζουμε inf(*S*) = ∞. 

Μια σημαντική ιδιότητα των πραγματικών αριθμών είναι ότι *κάθε* σύνολο πραγματικών αριθμών έχει infimum. (κάθε φραγμένο μη-κενό υποσύνολο των πραγματικών αριθμών έχει ένα Infimum στο σύνολο των όχι-επεκτεταμένων πραγματικών αριθμών). 

Παραδείγματα:
:\inf \{1, 2, 3\} = 1.
:\inf \{ x \in \mathbb{R} : 0 
:\inf \{ x \in \mathbb{R} : x^3 > 2 \} = 2^{1/3}.
:\inf \{ (-1)^n + 1/n : n = 1, 2, 3, \dots \} = -1.

Αν το σύνολο έχει ένα ελάχιστο στοιχείο, όπως το πρώτο παράδειγμα, τότε, το ελάχιστο αυτό στοιχείο είναι το infimum του συνόλου. Όπως βλέπουμε στα τρία υπόλοιπα παραδείγματα, το infimum δεν ανήκει υποχρεωτικά στο σύνολο.

Όπως είπαμε το infimum και το σουπρέμουμ είναι έννοιες δυικές, δηλαδή:
:\inf(S) = -\sup(-S),
Όπου -S = \{ -s | s \in S \}.

Γενικά, για να δείξουμε ότι inf(*S*) ≥ *A*, αρκεί να δείξουμε ότι *x* ≥ *A* για κάθε *x* που ανήκει στο *S*. Το να δείξουμε ότι inf(*S*) ≤ *A* είναι δυσκολότερο: για κάθε ε > 0, πρέπει να βρούμε ένα στοιχείο *x* του *S* τέτοιο ώστε *x* ≤ *A* + ε (Φυσικά, αν μπορείς να βρείς ένα στοιχείο *x* του *S* που να ικανοποιεί: *x* ≤ *A*, έχεις τελειώσει).

## Βιβλιογραφία
* 
* 
* 
* 
* 

## Εξωτερικοί σύνδεσμοι

*English - Greek Dictionary of Pure and Applied Mathematics Εθνικό Μετσόβιο Πολυτεχνείο
*Αγγλοελληνικό Λεξικό Μαθηματικής Ορολογίας - Πανεπιστήμιο Κύπρου
*ΑΓΓΛΟΕΛΛΗΝΙΚΟ. ΛΕΞΙΚΟ. ΜΑΘΗΜΑΤΙΚΩΝ. ΟΡΩΝ Αριάδνη Καλογερόπουλου. Μίλτος Γκίκας — Δ. Καραπαννακης — Μ. Λάμπρου.

## Παραπομπές

Κατηγορία:Θεωρία συνόλων
Νικόλαος Παρασκευάς

Ο **Νικόλαος Παρασκευάς** (1883 - 1959) ήταν Έλληνας ηθοποιός και πρωταγωνιστής του Εθνικού Θεάτρου. Γεννήθηκε στην Κωνσταντινούπολη το 1888. Εκπαιδεύτηκε στη Μεγάλη του Γένους Σχολή και συνέχισε θεατρική καριέρα. Πρωτοεμφανίσθηκε στη θεατρική σκηνή στις Σέρρες το 1908 στο έργο του Κιτσμέκερ "*Το ένστικτον*". Αργότερα συνεργάσθηκε με τον θίασο της Ροζαλίας Νίκα και με τον θίασο της Κυβέλης. Λίγο καιρό μετά υπήρξε συνιδρυτής ιδίου θιάσου με τους Νέζερ, Δεδραμή και Γαβριηλίδη. Από της ίδρυσης του Εθνικού Θεάτρου προσλήφθηκε σ΄ αυτό όπου και εργάσθηκε μέχρι τη δεκαετία του 1960 παίζοντας πρωταγωνιστικούς ρόλους όπως του Σάυλωκ στο "*Έμπορος της Βενετίας*", του Μέτερνιχ στον "*Αετιδέα*", του Πολωνίου στον "*Άμλετ*" κ.ά.  Επίσης συμμετείχε και στον κινηματογράφο στη ταινία: "*Έγκλημα στο Κολωνάκι*" (1959)

Ο Νικόλαος Παρασκευάς ήταν επίσης ο εκδότης του καλλιτεχνικού θεατρικού περιοδικού "Παρασκήνιον".

## Θέατρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.521.

Κατηγορία:Έλληνες ηθοποιοί θεάτρου
Σκάλα (μονάδα εμβαδού)

Στην Κύπρο, η **σκάλα** είναι μονάδα μέτρησης εμβαδού, κυρίως τεμαχίων γης και ισούται με 14.400 τετραγωνικά πόδια ή  1337,803776 m² . Υποδιαιρείται ακριβώς σε 4 **προστάθια**, που το καθένα έχει εμβαδό 3.600 τετραγωνικά πόδια, ή 334.450944 τετραγωνικά μέτρα.

Επιπρόσθετα, τα 1000 τ.μ. στην Κύπρο αποκαλούνται **δεκάριο**.

Η χρήση της σκάλας σαν μονάδα μέτρησης έχει περιοριστεί σε σχέση με το παρελθόν, αφού το 1986 καταργήθηκε επίσημα με την εισαγωγή του μετρικού συστήματος. Ο λόγος που υφίσταται στην Κύπρο είναι λόγω της Τουρκοκρατίας.

## Δείτε επίσης
*Στρέμμα
*Εκτάριο

## Παραπομπές


## Εξωτερικοί σύνδεσμοι
* Μετατροπέας μονάδων από το Κτηματολόγιο Κύπρου  

## Πηγές
* Ο Κτηματικός Χάρτης της Κύπρου , Τμήμα Κτηματολογίου και Χωρομετρίας, κεφ. 2, παρ. 1: Μονάδες μέτρησης αποστάσεων και επιφανειών.

Κατηγορία:Κυπριακός πολιτισμός
Κατηγορία:Μονάδες επιφάνειας
Κατηγορία:Τουρκικές λέξεις και φράσεις
Νεστάνη Αρκαδίας

Η **Νεστάνη ***(παλαιά ονομασία: Τσιπιανά)* είναι ορεινό χωριό του Νομού Αρκαδίας. Ανήκει στην κοινότητα Νεστάνης του δήμου Τρίπολης ενώ παλαιότερη αποτελούσε την έδρα του Δήμου Μαντινείας. Η Νεστάνη ήταν γνωστή ως Τσιπιανά μέχρι το 1927 που μετονομάστηκε σε Νεστάνη, από την ομώνυμη αρχαία αρκαδική πόλη, της οποίας τα ερείπια βρίσκονται σε παρακείμενο λόφο. Σύμφωνα με την απογραφή του 2021 ο μόνιμος πληθυσμός του οικισμού είναι 389 κάτοικοι.

## Γεωγραφία - φυσιογνωμία
Η Νεστάνη είναι χτισμένη αμφιθεατρικά σε μία στενή κοιλάδα στους πρόποδες του Αρτεμίσιου όρους, σε απόσταση 15 χιλιομέτρων από την Τρίπολη. Κατά την αρχαιότητα βρίσκοταν επάνω στην οδό που ένωνε το Άργος με την Μαντινεία μέσω ορεινού περάσματος και σήμερα ακόμη υπάρχει δρόμος που οδηγεί στο χωριό Καρυά της Αργολίδας. Αν και δεν εχει χαρακτηριστεί παραδοσιακός οικισμός θεωρείται πως έχει διατηρήσει σε μεγάλο βαθμό την αρχιτεκτονική της φυσιογνωμία. Στην αρχή της κοιλάδας βρίσκεται ένας ψηλός λόφος με χαρακτηριστική κορυφή που λέγεται «Γουλάς» που φιλοξενεί το μοναστήρι της Παναγίας της Γοργοεπήκοου και το αρχαίο ιερό της Δήμητρας. Στο λόφο γίνεται κάθε χρόνο ο εορτασμός του Αγίου Γεωργίου.

## Αρχαία πόλη
μικρογραφία|αριστερά|Η πύλη της αρχαίας ακρόπολης
Η αρχαία Νεστάνη ήταν κώμη της Αρκαδίας στην περιοχή της Μαντίνειας, χτισμένη πάνω σε μία από τις αρχαίες διόδους επικοινωνίας με την Αργολίδα. Η κώμη, όταν πέρασε από εκεί ο αρχαίος περιηγητής Παυσανίας (2ος αι. μ.Χ.), ήταν ήδη κατεστραμμένη και ερειπωμένη, σε άγνωστο χρόνο. Όπως μας λέει, μετά τα ερείπια της πόλης υπήρχε ιερό της θεάς Δήμητρας και εκεί γινόταν κάθε χρόνο εορτή προς τιμήν της από τους Μαντινείς.

Η αρχαία πόλη έχει ανασκαφεί και η ακρόπολή της βρίσκεται σε χαμηλό λόφο, δίπλα από το σημερινό χωριό Νεστάνη, με θέα στο μικρό οροπέδιο απ' όπου περνά ο σημερινός αυτοκινητόδρομος. Μία καλά διατηρημένη πύλη του τείχους και λείψανα ενός πύργου είναι ό,τι απέμεινε από τις οχυρώσεις του 4ου π.Χ. αι.. Στους πρόποδες του λόφου της ακρόπολης βρίσκεται η κρήνη του Φιλίππου, την οποία πρώτος έχτισε ο Μακεδόνας βασιλιάς Φίλιππος Β' το 338 π.Χ., αλλά έχει υποστεί πολλές επεμβάσεις στη συνέχεια.

Η ακρόπολη της Νεστάνης και τα σωζόμενα σήμερα τείχη της, καθώς κι ο πύργος, είναι πελασγικά. Ο περίβολος του τείχους περικλείει σχεδόν έξι στρέμματα. Κατά διαστήματα η τοιχοποιία διεκόπτετο από άλλους πύργους. Πέντε μεγάλοι ογκόλιθοι στην κορυφή του λόφου μαρτυρούν την ύπαρξη αρχαϊκού ανακτόρου. Η μικρή πολιτεία υπήρξε μία από τις σημαντικότερες αρκαδικές θέσεις, ακμάζοντας ανάμεσα στον 5ο και τον 3ο αιώνα π.Χ.. Σε μικρή απόσταση από τη Νεστάνη υπήρχε Ιερό της Δήμητρας.

## Πληθυσμός
Ο πληθυσμός της Νεστάνης ήταν από το 1879 μέχρι το 1928 αυξητικός (με μία μικρή μείωση το 1928) αλλά έκτοτε ο πληθυσμός έχει μειωθεί σημαντικά φθάνοντας το 2021 μόλις 389 κατοίκους. Το μεγαλύτερο πληθυσμό του κατέγραψε το χωριό το 1928 με 2.273 κατοίκους.

## Παραπομπές


## Εξωτερικοί σύνδεσμοι
Ιστοσελίδα traveltripolis, Δήμου Τρίπολης

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μαντινείας
Κατηγορία:Δήμος Τρίπολης
Άγιος Στέφανος Φθιώτιδας

Ο **Άγιος Στέφανος** (πρώην *Οζερός* ή *[[Νεζερός]]*) είναι ένα μικρό χωριό και έδρα ομώνυμης τοπικής κοινότητας, της πρώην επαρχίας Δομοκού του Νομού Φθιώτιδας. Βρίσκεται στη νότια όχθη της αποξηραμένης λίμνης Ξυνιάδας.

Η λέξη *Νεζερός* είναι τοπωνύμιο που χρησιμοποιήθηκε μετά τον 5ο αιώνα μ.Χ. με την κάθοδο σλαβικών φυλών στον ελληνικό χώρο. Η λέξη έχει σλαβική ρίζα που σημαίνει λίμνη, έλος και είχε χρησιμοποιηθεί για τη σλαβική φυλή που είχε εγκατασταθεί στην Πελοπόννησο κατά τον 8ο αιώνα (Εζερίτες ή Νεζερίτες).

Η ονομασία *Άγιος Στέφανος* προήλθε από την ομώνυμη εκκλησία που σύμφωνα με την παράδοση έκτισε Τούρκος αξιωματικός, όταν ανήμερα της εορτής του Αγίου Στεφάνου (27 Δεκεμβρίου) πέρασε νύχτα πάνω από την παγωμένη και ομιχλώδη λίμνη με τα στρατεύματα του, χωρίς να το αντιληφθούν και χωρίς να βουλιάξουν σε αυτή.

Ο πληθυσμός του, σύμφωνα με την Απογραφή του 2011, ανέρχεται σε 312 κατοίκους. Η τοπική κοινότητα Αγίου Στεφάνου είναι χαρακτηρισμένη ως αγροτικός ημιορεινός οικισμός, με έκταση 20,431 χμ² (2011).
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Δομοκού
Φοίζων

Η **Φοίζων** ήταν πολίχνη της αρχαίας Αρκαδίας στην Μαντίνεια.

Ο Παυσανίας, που πέρασε από εκεί, το αναφέρει «χωρίον» και βρισκόταν μετά το, επίσης χωρίο, Πέλαγος, και 30 στάδια απόσταση από το δάσος *Πελάγους Δρυμός*, όπως το αναφέρει, όπου είχε γίνει η γνωστή μάχη της Μαντινείας. Μετά τον Φοίζωνα υπήρχε ο τάφος του Αρηιθόου.

## Παραπομπές


Κατηγορία:Πόλεις της αρχαίας Αρκαδίας
Κατηγορία:Αρχαιολογικοί τόποι στην Αρκαδία
Παραλία (αποσαφήνιση)

Με τον όρο **Παραλία** συνήθως εννοείται ο γεωγραφικός σχηματισμός Παραλία. Αναφέρονται επίσης και τα παρακάτω.   

## Οικισμοί

##### Ήπειρος

* Παραλία Βράχου Πρέβεζας
* Παραλία Λούτσης Πρέβεζας

#### Θεσσαλία

*Παραλία Αλμυρού Μαγνησίας
*Παραλία Κορινού Πιερίας
*Παραλία Κουλούρας Λάρισας
* Παραλία Παντελεήμονος Πιερίας
* Παραλία Πιερίας
* Παραλία Σκοτίνης Πιερίας

#### Θράκη

* Παραλία Δικελλών Έβρου
* Παραλία Ελαιοχωρίου Καβάλας
* Παραλία Μέσης Ροδόπης
* Παραλία Μυρτοφύτου Καβάλας
* Παραλία Οφρυνίου Καβάλας

#### Κρήτη

* Παραλία Αχλιάς Λασιθίου
* Παραλία Κουρνά Χανίων
* Παραλία Μιλάτου Λασιθίου
* Παραλία Φόδελε Ηρακλείου
* Παραλία Χανίων

#### Μακεδονία

* Παραλία Αγιάσματος Καβάλας
* Παραλία Βατοπεδίου Χαλκιδικής
* Παραλία Διονυσίου Χαλκιδικής
* Παραλία Νέας Τριγλίας Χαλκιδικής
* Παραλία Πορταριάς Χαλκιδικής
* Παραλία Συκιάς Χαλκιδικής

#### Νησιά Αιγαίου Πελάγους

* Παραλία Αγίας Φωτεινής Χίου
* Παραλία Αμάδων Χίου
* Παραλία Δρότας Λέσβου
* Παραλία Θάνους Λήμνου
* Παραλία Θερμής Λέσβου
* Παραλία Θολαρίων Αμοργού
* Παραλία Λαγκάδος, πρώην όνομα της Λαγκάδας Χίου
* Παραλία Λέσβου
* Παραλία Πλατέος Λήμνου

#### Πελοπόννησος

*Παραλία Αγίου Ανδρέα Αρκαδίας
*Παραλία Αλισσού Αχαΐας
*Παραλία Ασίνης Αργολίδας
*Παραλία Βελίκας Μεσσηνίας
*Παραλία Βέργας Καλαμάτας
*Παραλία Επιταλίου Ηλείας
*Παραλία Καλαμακίου Αχαΐας
*Παραλία Καλαμάτας
*Παραλία Κάτω Αχαΐας
*Παραλία Λακωνίας
*Παραλία Λυγιάς Ηλείας
*Παραλία Νιφοραίικων Αχαΐας
* Παραλία Πατρών
* Παραλία Πλατάνου Αχαΐας
* Παραλία Ποροβίτσης Αχαΐας
* Παραλία Ροβιάτας Ηλείας
* Παραλία Τυρού Αρκαδίας
*Παραλία Τραπέζης Αχαΐας
*Παραλία Φούρνων Αργολίδας

#### Στερεά Ελλάδα

* Παραλία Αγίου Νικολάου Εύβοιας
* Παραλία Αγίων Πάντων Φωκίδας
* Παραλία Αυλίδας
* Παραλία Αχινού Φθιώτιδας
* Παραλία Βοιωτίας
* Παραλία Διστόμου Βοιωτίας
* Παραλία Ζαράκων Εύβοιας
* Παραλία Κοτσικιάς Εύβοιας
* Παραλία Κύμης Εύβοιας
* Παραλία Λιβαδόστρας Βοιωτίας
* Παραλία Μετοχίου Εύβοιας
* Παραλία Οξυλίθου Εύβοιας
* Παραλία Πελασγίας Φθιώτιδας
*Παραλία Πολιτικών Εύβοιας
*Παραλία Ραχών Φθιώτιδας
*Παραλία Σεργούλας Φωκίδος
*Παραλία Φηγιά Εύβοιας
*Παραλία Τολοφώνος Φωκίδας
* Παραλία Χιλιαδού Εύβοιας

## Δήμοι

* Δήμος Παραλίας Αχαΐας
* Δήμος Παραλίας Πιερίας

## Τοπωνύμια
Mε το όνομα Παράλια όρη φέρεται οροσειρά στις ΗΠΑ

#### Παραλίες

* παραλία Βαρνάβα, 12 χλμ. από τον Βαρνάβα Αττικής
* παραλία Καρύστου, στην Κάρυστο
* παραλία Κυπαρισσίας, βόρεια της Κυπαρισσίας
* παραλία Νέας Επιδαύρου, συνοικισμός της Νέας Επιδαύρου Αργολίδας

## Έργα

* ''Η παραλία'' (ταινία)

## Δείτε επίσης

*Παραλία Αχαΐας (αποσαφήνιση)
Αλποχώρι Φωκίδας

Το **Αλποχώρι** (παλαιότερα Αλποχώριον ή Αλεποχώριον  Δωρίδος) είναι οικισμός της Στερεάς Ελλάδας στην Περιφερειακή Ενότητα Φωκίδας.

## Γενικά στοιχεία
Το Αλποχώρι βρίσκεται στον πρώην νομό Φωκίδος σε υψόμετρο 990 μέτρων στο Ξεροβούνι των Βαρδουσίων. Αποτελούσε ομώνυμο Δημοτικό Διαμέρισμα του Δήμου Βαρδουσίων και το 2011 είχε 36 κατοίκους. Το χωριό βρίσκεται μέσα σε ελατόδασος ενώ υπάρχουν πολλές πηγές και ρυάκια. Στο χωριό λειτουργεί παραδοσιακός δημοτικός ξενώνας. Ο νερόμυλος του χωριού έχει χαρακτηριστεί μνημείο.

## Ιστορικά στοιχεία
* Κατά μία εκδοχή  το χωριό ιδρύθηκε από τους καταδιωγμένους από τους Τούρκους κατοίκους του χωριού Αλποχώρι Σουλίου τον 18ο αιώνα.
* Κατά άλλη εκδοχή πήρε το όνομά του από τον Αλή.
* Μία τρίτη εκδοχή, είναι ότι ονομάστηκε έτσι από τις πολλές αλεπούδες.

Από το 1869 ως το 1912 υπαγόταν στο Δήμο Κροκυλείου . Από το 1912 μέχρι την εφαρμογή του σχεδίου Καποδίστριας, το 1997, ήταν ανεξάρτητη κοινότητα.

Στα μέσα του 20ού αιώνα είχε 350 κατοίκους, ενώ σήμερα περίπου 15-20 παραμένουν όλο τον χρόνο.

### Απογραφές πληθυσμού

## Αναφορές


## Εξωτερικοί σύνδεσμοι
* Το Αλποχώρι από τον Σύλλογος Αλποχωριτών Δωρίδας «Η ΠΡΟΟΔΟΣ»
* Δήμος Βαρδουσίων 

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Αρμπιτράζ

Στα οικονομικά, το **αρμπιτράζ** είναι η εμπορική πράξη κατά την οποία, μια οικονομική μονάδα αγοράζει ένα αγαθό από έναν τόπο και το μεταπωλεί με υψηλότερο αντίτιμο σε άλλο τόπο, με αποτέλεσμα να προκύπτει κέρδος γι' αυτήν, καθώς εκμεταλλεύεται τη διαφορά των τιμών. Σε ακαδημαϊκό πλαίσιο, είναι μια συναλλαγή η οποία δεν περιλαμβάνει ενδεχόμενο αρνητικών ταμειακών ροών, ενώ οι ταμειακές ροές τουλάχιστον σε μία περίπτωση είναι θετικές.

Στα χρηματοοικονομικά, το αρμπιτράζ έχει δύο έννοιες. Το *ντετερμινιστικό* ή *ακριβές αρμπιτράζ* είναι μια επενδυτική ευκαιρία που επιφέρει κέρδος χωρίς ρίσκο. Αυτή η ευκαιρία μπορεί είτε να μην έχει κανένα κόστος στο παρόν αποδίδοντας κέρδος στο μέλλον, είτε να αποδίδει κέρδος στο παρόν χωρίς καμία περίπτωση κόστους στο μέλλον. Το *στατιστικό αρμπιτράζ* ή *παρέκκλιση* είναι μια επενδυτική ευκαιρία που αποδίδει, *κατά μέσο όρο*, μεγαλύτερο κέρδος ανά μονάδα ρίσκου από τις υπόλοιπες επενδύσεις.

## Παρέκκλιση
Στην παρέκκλιση (arbitrage condition), κερδοσκοπικό χαρτοφυλάκιο (arbitrage portfolio), ή απλά κερδοσκοπία, είναι ένα αυτοχρηματοδοτούμενο χαρτοφυλάκιο που έχει μηδενικό κόστος για να δημιουργηθεί. Έχει αρνητικές και θετικές θέσεις. Συγκεκριμένα, οι αγορές συγκεκριμένων αξιογράφων (long positions) χρηματοδοτούνται εξ' ολοκλήρου με ανοικτές πωλήσεις άλλων αξιογράφων (short positions) ή με δανεισμό και καθόλου με ίδια κεφάλαια. 

## Εξισορροπητική κερδοσκοπία
Κερδοσκοπικό χαρτοφυλάκιο που με βεβαιότητα οδηγεί σε μελλοντικά κέρδη και ποτέ σε ζημίες ονομάζεται εξισορροπητική κερδοσκοπία (arbitrage trade). Η εξισορροπητική κερδοσκοπία, υπάρχει όταν οι απαιτήσεις που δημιουργούνται (liabilities) είναι ακριβώς ίσες προς τις θετικές ταμειακές ροές, άρα εξουδετερώνονται. Σε εύστοχες αγορές (efficient markets) η ύπαρξη τέτοιων χαρτοφυλακίων είναι σχεδόν ανύπαρκτη.

## Συνέπειες της παρέκκλισης
Η αύξηση της τιμής των αξιογράφων που αγοράζονται και η μείωση της τιμής αυτών που πωλούνται, με τελικό αποτέλεσμα μία αναταραχή των τιμών, που επαναφέρει τελικά την αγορά στην αρχική της κατάσταση.

## Παραπομπές


## Πηγές
* Βασίλης Γ. Πολυμένης, Εισαγωγή στη Χρηματοοικονομική Ανάλυση, Εκδόσεις "σοφία", Θεσσαλονίκη: 2013, 379, ISBN 978-960-6706-59-2

## Εξωτερικοί σύνδεσμοι

*What is Regulatory Arbitrage. Regulatory Arbitrage after the Basel ii framework and the 8th Company Law Directive of the European Union.
*What is Online Arbitrage?

Αρμπιτράζ
Μελεκέοκ

thumb|right|300px|Η λίμνη Νγκαρντόκ
Η **Μελεκέοκ**  (**Melekeok**)  είναι πόλη και μια από τις 16 πολιτείες του Παλάου. Βρίσκεται στις ανατολικές ακτές του μεγαλύτερου νησιού του Παλάου, του Μπαμπελνταόμπ. Από τις 7 Οκτωβρίου του 2006 η Νγκερουλμούντ που βρίσκεται 2 χιλιόμετρα από την Μελεκέοκ έγινε η πρωτεύουσα του Παλάου και έδρα της κυβέρνησης, αντικαθιστώντας το Κορόρ.

## Δημογραφία
Σύμφωνα με τη τελευταία απογραφή, σήμερα 391 κάτοικοι κατοικούν στη Μελεκέοκ. Διαμοιράζονται ανάμεσα σε 7 χωριά, μεταξύ των οποίων και η Μελεκέοκ:

# Μελέκεοκ
# Έρτονγκ
# Ngeburch
# Ngeremecheluch
# Ngermelech
# Ngerubesang
# Ngeruling

Η Μελεκέοκ έχει έκταση 28,5 τετραγωνικά χιλιόμετρα και η κυριότερη λίμνη της είναι η Νγκαρντόκ.Η λίμνη αυτή φιλοξενεί έναν μικρό πληθυσμό από κροκοδείλους του αλμυρού νερού (*Crocodylus porosus*).

## Εξωτερικοί σύνδεσμοι
* 
* Seacology Melekeok State Project

Κατηγορία:Γεωγραφία του Παλάου
Κορόρ

Η **Κορόρ** (*Koror*) είναι πολιτεία του Παλάου που αποτελεί το κυριότερο εμπορικό κέντρο της νησιωτικής χώρας. Απαρτίζεται από πολλά νησιά, εκ των οποίων το σημαντικότερο είναι η Νήσος Κορόρ που λέγεται και νήσος **Oreor**. Ως το 2006 ήταν πρωτεύουσα της χώρας.

## Πληθυσμός
Η πολιτεία Κορόρ έχει 14.000 κατοίκους (2004) και περιλαμβάνει το 70% του πληθυσμού της χώρας. Η πόλη έχει πληθυσμό 11.200 κατοίκους . Η Κορόρ ήταν πρωτεύουσα του Παλάου ως τις 7 Οκτωβρίου του 2006, οπότε το Νγκερουλμούντ αντικατέστησε την πρώτη ως πρωτεύουσα.

## Συγκοινωνίες και υποδομή
Στην Κορόρ υπάρχει σύνδεση μέσω γεφυρών με τα νησιά Νγκερεκεμπεζάνγκ και Μαλακάλ. Επίσης, συνδέεται με την πολιτεία Αϊράι, στο νησί Μπαντελμπαόμπ, όπου υπάρχει και το Διεθνές Αεροδρόμιο του Παλάου. Εκτός από την πρώην πρωτεύουσα Κορόρ και την πόλη Μεγιούνς, στην πολιτεία Κορόρ υπάρχουν συνολικά 11 χωριά: Ngermid, Ngerkesowaol, Ngerchemai, Iyebukel, Idid, Meketii, Dngeronger, Ikelau, Medalaii, Ngerbeched, Ngerkebesang.

## Τουρισμός
Η πόλη αποτελεί δημοφιλή τουριστικό προορισμό, καθώς φημίζεται για τις παραλίες της με τη λευκή άμμο και για τους κοραλλιογενείς υφάλους. Στην Κορόρ υπάρχουν 22 ξενοδοχεία και 8 μοτέλ. Στην τουριστική βιομηχανία της πόλης έχουν επενδύσει και πολλές διεθνείς εταιρείες.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Παλάου
Τηλεκπαίδευση

Ο όρος **τηλεκπαίδευση** (e-training), που είναι σύνθετη λέξη από το το *τηλέ-* (μακριά) και *εκπαίδευση*, περιγράφει την εκπαίδευση ατόμων από απόσταση. Η σύγχρονη τηλεκπαίδευση περιλαμβάνει τρία διαφορετικά είδη διδασκαλίας: 
* Την εκπαίδευση στην τάξη 
* Την ασύγχρονη εκπαίδευση  
* Τη σύγχρονη εκπαίδευση. 

Κατηγορία:Εξ αποστάσεως εκπαίδευση
Κλεόδαμος

Ο **Κλεόδαμος** ήταν Ρωμαίος στρατηγός και ναύαρχος στο Βυζάντιο κατά τον 3ο αιώνα μ.Χ. επί Αυτοκράτορα Γαλλιηνού, ο οποίος, εκτιμώντας τις τεχνικές του γνώσεις, του ανέθεσε την οχύρωση όλων των παραδουνάβιων πόλεων προς αποτροπή των εισβολών των Γότθων. Αυτός επισκεύασε επίσης και το Θεμιστόκλειο τείχος της Αθήνας.

Όταν το 267 μ.Χ. έφθασαν οι Έρουλοι και κατέλαβαν την Αθήνα, έφθασε και ο Κλεόδαμος με ισχυρό στόλο. Τότε οι Αθηναίοι υπό τον Δέξιππο που είχαν καταφύγει στα διπλανά όρη, αναθαρρεμένοι, επετέθηκαν εναντίον των Ερούλων, οι οποίοι προσβαλλόμενοι από ξηρά και από θάλασσα τράπηκαν σε φυγή. Αμέσως μετά ξεκίνησε και η επισκευή του τείχους προς αποτροπή νέας επίθεσης.

Κλεοδαμος
Τουρκικά φύλα

μικρογραφία|Χάρτης των τουρκικών γλωσσών
**Τουρκική** ή **τουρανική** ονομάζεται μια οικογένεια δεκάδων νομαδικών φύλων με καταγωγή από τη Μογγολία και τη ΝΑ Σιβηρία, τα οποία μετανάστευαν κατά κύματα καθ' όλη τη διάρκεια του μεσαίωνα, κυρίως μεταξύ 6ου και 11ου αιώνα. Μιλούσαν διάφορες διαλέκτους της αρχαίας τουρκικής γλώσσας, οι οποίες στη συνέχεια διαφοροποιήθηκαν δημιουργώντας τις σύγχρονες τουρκικές γλώσσες (ή τουρανικές). Η θρησκεία τους ήταν σαμανιστική με ανώτατο θεό τον Τένγκρι, άρχοντα του γαλάζιου ουρανού. Στην πορεία όμως η πλειοψηφία, ιδιαίτερα όσοι μετακινήθηκαν προς δυσμάς, ασπάσθηκε τον Ισλαμισμό από τους Άραβες και τους Πέρσες (που είχαν εξισλαμιστεί νωρίτερα).

Κατά την περίοδο της μετανάστευσής τους τα τουρκικά φύλα - πολλές φορές σε σύγκρουση μεταξύ τους - απλώθηκαν σε μία τεράστια έκταση από τη Μικρά Ασία και τη Μαύρη Θάλασσα έως τα παράλια του Αρκτικού Ωκεανού, ιδρύοντας τα δικά τους κρατικά μορφώματα (*χαγανάτα* ή *[[χανάτα]]*) και ελέγχοντας τους εμπορικούς δρόμους ανάμεσα στην Ευρώπη, την Περσία και την Κίνα. Τα περισσότερα υπήρξαν βραχύβια και με το πέρασμα των αιώνων προσαρτήθηκαν από δυνατότερα βασίλεια (Ρωσία, Γεωργία, Κίνα), κάποια όμως επιβίωσαν και έγιναν η μήτρα που γέννησε έξι σημερινά κράτη: Αζερμπαϊτζάν, Καζακστάν, Κιργιζία, Ουζμπεκιστάν, Τουρκία, Τουρκμενιστάν. Επίσης οι Βούλγαροι υπήρξαν τουρκικό φύλο στο παρελθόν, αλλά μετά την εγκατάστασή τους στα Βαλκάνια (τέλη 7ου αι.), παρότι κυριάρχησαν στο κράτος που δημιούργησαν, εκσλαβίσθηκαν σε τέτοιο βαθμό που το μόνο τουρκικό χαρακτηριστικό που κράτησαν είναι το όνομά τους. 

Τα *τουρκικά φύλα* δεν πρέπει να συγχέονται με το σύγχρονο *τουρκικό έθνος* - το δεύτερο είναι απλά ένας κλάδος των πρώτων.

## Πίνακας Τουρκικών φυλών

## Παραπομπές
Καμπανός Χανίων

Ο **Καμπανός** ή το **Καμπανού** είναι χωριό και έδρα ομώνυμης κοινότητας του δήμου Καντάνου-Σελίνου στην περιφερειακή ενότητα Χανίων της Κρήτης. Ανήκε στην Επαρχία Σελίνου. Είναι κτισμένο σε υψόμετρο 400, πάνω σε ένα κωνικό λόφο. Με το πρόγραμμα Καποδίστριας (1998-2010) ανήκε στον τότε Δήμο Ανατολικού Σελίνου και αποτελούσε το μεγαλύτερο χωριό και η έδρα του δήμου. Παλαιότερα υπαγόταν στην επαρχία Σελίνου του Νομού Χανίων. Οι κάτοικοι του ασχολούνται κυρίως με τη γεωργία, με την παραγωγή ελαιολάδου, την αγγειοπλαστική και την κτηνοτροφία.

## Ετυμολογία και ιστορία
Ο Πέντλμπουρι αναφέρει το 1935 ότι παρατήρησε στις τοποθεσίες Καλογιάννης και Καμίνι αντικείμενα κλασσικής περιόδου, τάφους ρωμαϊκής περιόδου εντός λαξευτού σπηλαίου και ρωμαϊκά νομίσματα. Το όνομα του χωριού μπορεί να προέρχεται από το επώνυμο Καμπάνας, ήταν δηλαδή το χωριό του Καμπανού, γι' αυτό και ήταν γνωστό με όνομα στη γενική. Μια άλλη θεωρία, που προτάθηκε από το Ν. Τωμαδάκη, αναφέρει ότι προέρχεται από το καμπανιστό έδαφος.

Το χωριό αναφέρεται από τον Φραντσέσκο Μπαρότσι το 1577 στην επαρχία Σελίνου ως *Cabanù* και στην ενετική απογραφή του 1583 από το Καστροφύλακα (Κ239) ως *Cabanù* με 69 κατοίκους. Στην αιγυπτιακή απογραφή του 1834 αναφέρεται είχε 37 χριστιανικές και 1 τουρκική οικογένειες. Το 1881 αναφέρεται στην απογραφή ως Καμπανού με 291 κατοίκους και ήταν έδρα του δήμου Καμπανού. Το 1900 είχε 412 κατοίκους και στις επόμενες απογραφές 361 (1920), 382 (1928), 473 (1940), 397 (1951), 386 (1961), 304 (1971), 234 (1981), 205 (2001) και 85 (2011).

## Αξιοθεάτα
Στο χωριό βρίσκεται η βυζαντινή εκκλησία του Αγίου Πολυκάρπου, με ίχνη τοιχογραφιών, και ο ναός του 15ου αιώνα του Αγίου Ονουφρίου, ο οποίος είχε αγιογραφηθεί από Γ. Προβατόπουλο, αλλά οι τοιχογραφίες του έχουν καταστραφεί. Η κεντρική εκκλησία του χωριού είναι ο Άγιος Κωνσταντίνος, ο οποίος βρίσκεται στη πλατεία του χωριού και στην αυλή του βρίσκεται το ηρώο, το οποίο αποτελείται από πλάκες.

Στην κορυφή του λόφου πάνω από το χωριό βρίσκεται ναός αφιερωμένος στη Μεταμόρφωση του Σωτήρος.

## Προσωπικότητες
Από το Καμπανό καταγόταν ο Αναγνώστης Γρυφάκης ή Γρυφαναγνώστης, οπλαρχηγός και βουλευτής της Κρητικής Βουλής.

## Διοικητικά
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τον οικισμό Μαράλια αποτελούν την κοινότητα Καμπανού που υπάγεται στη δημοτική ενότητα Ανατολικού Σελίνου του δήμου Κανδάνου-Σελίνου ενώ σύμφωνα την απογραφή του 2011 έχει πληθυσμό 85 κατοίκους.

Δείτε ***[[Κοινότητα Καμπανού]]***

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου